मुजफ्फरपुर: अस्पताल में भर्ती युवक ने दुल्हन की मांग में भरा सिंदूर
मुजफ्फरपुर | शहरमें लक्ष्मी चौक स्थित प्रसाद हॉस्पिटल में लालाजी ने बेड पर पड़े-पड़े सीमा की मांग में सिंदूर भरा तो लोगों के सामने विवाह फिल्म का पूरा दृश्य चलने लगा। युवक को घर की महिलाएं उबटन लगा रही थीं। शहनाई की आवाज नहीं थी, विवाह के मंत्र नहीं पढ़े जा रहे थे, लेकिन अस्पताल में इस शादी के 200 से अधिक लोग गवाह बने।
जमालाबाद निवासी लालाजी और और कुढ़नी के रजला चट्टी की सीमा की शादी तय तिथि पर नियति को मंजूर नहीं थी। पिछले महीने फलदान हुआ, 5 मार्च को शादी थी। दिल्ली में प्राइवेट नौकरी करने वाले लालाजी 22 फरवरी को घर आया था। इसी बीच 1 मार्च को सड़क दुर्घटना में लालाजी का पैर टूट गया। उसी दिन लड़की के साथ उसके परिवार के लोग अस्पताल पहुंच गए। उसके बाद से लगातार लड़की अस्पताल में ही थी। लालाजी के पिता महेश पासवान सीमा के पिता योगेंद्र पासवान को कुछ समझ में नहीं रहा था। लेकिन, शुक्रवार 3 मार्च को दोनों तरफ से अस्पताल में ही शादी करने का फैसला लिया गया। सुबह करीब 11 बजे शादी हुई। फिर अस्पताल से ही सीमा अपनी सास के साथ ससुराल विदा हो कर गई।
hin_Deva hin_Deva hin_Deva